Държавен вестник, бр. 17, 2021 г., стр. 47

БРОЙ  17	
Д Ъ Р Ж А В Е Н  В Е С Т Н И К 	
СТР.  47  
проект е вероятно да доведе или е довел до 
създаването на интелектуална собственост, 
която не е защитена от законите на другата 
Страна, Страните незабавно ще проведат об-
съждания, за да определят разпределянето на 
правата върху интелектуалната собственост. 
Ако съгласие не може да бъде постигнато в 
срок от три месеца, считано от датата на за-
почване на обсъжданията, сътрудничеството 
по въпросния проект ще бъде прекратено по 
молба на която и да е от Страните. Незави-
симо от това създателите на интелектуалната 
собственост ще имат право на награди, бонуси 
и авторски възнаграждения, както е указано 
в параграф III.(Б)(2)(a).
(д) За всяко изобретение, създадено в 
резултат от съвместна дейност, Страната, 
наемаща или спонсорираща изобретателя/
изобретателите, ще оповести незабавно за 
изобретението на другата Страна и ще є даде 
достъп до цялата необходима документация 
и информация, за да може другата Страна да 
установи евентуално полагащите є се права. 
Всяка от Страните може писмено да поиска от 
другата Страна да забави публикуването или 
публичното разкриване на тази информация 
и документация за целите на защитата на 
нейните права над изобретението. Ако няма 
друга писмена договореност, забавянето не 
трябва да превишава период от шест месеца 
от датата на оповестяването, отправено от 
Страната, където е било направено изобре-
тението, до другата Страна.
IV. Поверителна търговска информация
В случай че информация, определена 
своевременно за поверителна търговска 
информация, е предоставена или създадена 
съгласно това Споразумение, всяка Страна 
и нейните участници трябва да защитят тази 
информация в съответствие с приложимото 
законодателство, разпоредби и администра-
тивна практика. Информация може да се 
идентифицира като „поверителна търговска“, 
ако лице, което я притежава, може да извле-
че икономическа полза от нея или може да 
получи конкурентно преимущество над тези, 
които не я притежават, а информацията не 
е общоизвестна или публично достъпна от 
други източници и притежателят є предва-
рително не я е оповестил, без своевременно 
да е наложил задължение за опазването на 
нейната поверителност.
ПРИЛОЖЕНИЕ Б
ЗАДЪЛЖЕНИЯ ЗА СИГУРНОСТ
I. Защита на информацията
Двете Страни се договарят, че по това 
Споразумение няма да се предоставят ин-
формация или оборудване, които трябва да 
бъдат защитени в интерес на националната 
отбрана или във връзка с международните 
отношения на всяка от Страните и които 
са класифицирани съгласно приложимото 
национално законодателство и подзаконови 
нормативни актове. В случай че в процеса на 
съвместната дейност по това Споразумение се 
установи наличие на такава информация или 
оборудване, които трябва да бъдат защитени, 
това веднага ще бъде доведено до знанието на 
съответните длъжностни лица, а Страните ще 
се консултират за необходимостта и нивото 
на подходящата защита, която трябва да се 
осигури на тази информация или оборудване.
II. Tрансфер на технологии
Tрансферът на некласифицирана, под-
лежаща на контрол на износа, информа-
ция и оборудване между Страните по това 
Споразумение ще се осъществява съгласно 
съответното законодателство и подзаконови 
нормативни актове на всяка от Страните, за 
да се предотврати неразрешен пренос или 
вторичен пренос на информация и оборудване, 
предоставени или създадени във връзка с това 
Споразумение. Ако всяка от Страните счете 
за необходимо, в договорите за изпълнение 
по това Споразумение ще се включат под-
робни клаузи за недопускане на неразрешен 
трансфер или вторичен трансфер на такава 
информация или оборудване, както и на всяка 
произтичаща от тях информация или оборуд-
ване. Страните ще определят подлежащата на 
контрол на износа информация и оборудване, 
както и всички ограничения за по-нататъшно 
използване или пренос на такава информация 
или оборудване.
1076
НАРЕДБА № 1 
от 5 февруари 2021 г.
за придобиване на квалификация по профе-
сията „Монтьор на енергийни съоръжения 
и инсталации“
Раздел I
Общи положения
Чл. 1. С тази наредба се определя държав-
ният образователен стандарт (ДОС) за при-
добиването на квалификация по професията 
522040 „Монтьор на енергийни съоръжения 
и инсталации“ от област на образование 
„Техника“ и професионално направление 522 
„Електротехника и енергетика“ съгласно Спи-
съка на професиите за професионално обра-
зование и обучение по чл. 6, ал. 1 от Закона 
за професионалното образование и обучение. 
Чл. 2. Държавният образователен стан-
дарт за придобиването на квалификация 
по професията 522040 „Монтьор на енер-
гийни съоръжения и инсталации“ съгласно 
приложението към тази наредба определя 
изискванията за придобиването на втора 
степен на професионална квалификация за 
специалностите 5220401 „Топлоенергетика“,